Haumea (rata-rata 43,34 SA) dan Makemake (rata-rata 45,79 SA) adalah dua objek pangganalnya sajauh ini di dalam sabuk Kuiper klasik. Haumea adalah sabuting objek babantuk hintalu dan ba'isi dua bulan. Makemake adalah objek paling mancilang di sabuk Kuiper limbah Pluto. Tatambayannya dingarani 2003 EL61 dan 2005 FY9, di tahun 2008 dibari ngaran dan status sabagai planet kihit. Orbit kaduanya ba-inklinasi jauh labih mambujur daripada Pluto (28° dan 29°) dan lain nangkaya Pluto, kaduanya kada dipangaruhi ulih Neptunus, sabagai palih tumatan galambang Objek Sabuk Kuiper klasik.